
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                           Bucureşti, 7 mai 2014                   

şi problemele minorităţilor naţionale                                              Pl-x 201/2014
                             Doamnei deputat



         Rodica Nassar     

                    Preşedintele Comisiei pentru sănătate şi familie
                              Doamnului deputat



         Florin Iordache,    

                 
Preşedintele Comisiei pentru muncă şi protecţie socială

AVIZ
asupra propunerii legislative privind modificarea şi completarea Legii nr.95/2006 privind reforma în domeniul sănătăţii

                     În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 201 din 14 aprilie 2014, spre dezbatere şi avizare, propunerea legislativă privind modificarea şi completarea Legii nr.95/2006 privind reforma în domeniul sănătăţii, înregistrată cu nr. 4c-5/304/15 aprilie 2014.

Senatul, în calitate de primă Cameră sesizată, a respins propunerea legislativă  la data de 8 aprilie  2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect de reglementare modificarea şi  completarea art.213 alin.(1) din Legea nr.95/2006 privind reforma în domeniul sănătăţii care urmează cursurile primei facultăţi şi care nu realizează venituri din muncă să beneficieze, indiferent de  vârstă,  de asigurare, fără plata  contribuţiei, pe  parcursul desfăşurării  studiilor universitare de  licenţă şi de  master. 

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1536 din 20 decembrie 2013 precum şi punctul de  vedere  al Consiliului Economic şi Social, transmis cu adresa nr.3495 din 21 noiembrie 2013, în care acesta nu susţine adoptarea acestei iniţiative legislative. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă   în şedinţa din  7 mai 2014, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât, cu unanimitate de voturi, să îi acorde aviz favorabil. 
                   În raport de obiectul şi conţinutul său, propunerea legislativă face parte din categoria legilor organice.
  PREŞEDINTE,

                                                                        Deputat

                                                                            Nicolae Păun
Întocmit: Consilier parlamentar dr. Marcela Monica STOICA        

